Et trafikuheld ved Limfjordstunnelen har onsdag morgen forstyrret trafikken.

Kort efter klokken otte stødte tre biler sammen ved Limfjordstunnelen ved Aalborg. De tre havarerede biler har betydet en del forstyrrelser i trafikken, da sammenstødet gjorde, at kun et spor var farbart ved Nørresundby i retning mod Aalborg. Nordjyllands Politi og redning er på stedet. Ifølge vagtchef ved Nordjyllands Politi Michael Elkjær, så er oprydningen nu ved at være færdig, og om kort tid bliver der igen åbnet for alle spor mod Aalborg.